# Euroopan unionin C 428I/2020

| | ISSN 1977-1053 |
| --- | --- |
| Euroopan unionin
  virallinen lehti | C 428I |
| | |
| Suomenkielinen laitos | Tiedonantoja ja ilmoituksia | 63. vuosikerta11. joulukuuta 2020 |

ISSN 1977-1053

Euroopan unionin

virallinen lehti

C 428I

Suomenkielinen laitos

Tiedonantoja ja ilmoituksia

63. vuosikerta11. joulukuuta 2020

---

| Sisältö | Sivu |
| --- | --- |
| | IV   Tiedotteet |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET |
| | Euroopan komissio |
| 2020/C 428 I/01 | Ilmoitus koko unionia koskevasta päästöoikeuksien määrästä vuonna 2021 ja EU:n päästökauppajärjestelmään liittyvästä markkinavarausvarannosta (
  1
  ) | 1 |

Sisältö

Sivu

IV   Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

2020/C 428 I/01

Ilmoitus koko unionia koskevasta päästöoikeuksien määrästä vuonna 2021 ja EU:n päästökauppajärjestelmään liittyvästä markkinavarausvarannosta (
  1
  )

1

1

---

| | |
| --- | --- |
| | (1)   ETA:n kannalta merkityksellinen teksti. |

---

(1)   ETA:n kannalta merkityksellinen teksti.

1

| FI | |
| --- | --- |

FI

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

| 11.12.2020 | FI | Euroopan unionin virallinen lehti | CI 428/1 |
| --- | --- | --- | --- |

11.12.2020

FI

Euroopan unionin virallinen lehti

CI 428/1

---

Ilmoitus koko unionia koskevasta päästöoikeuksien määrästä vuonna 2021 ja EU:n päästökauppajärjestelmään liittyvästä markkinavarausvarannosta

(ETA:n kannalta merkityksellinen teksti)

(2020/C 428 I/01)

1.   Vuoden 2021 enimmäismäärä

EU:n päästökauppajärjestelmässä noudatetaan ”päästökatto ja -kauppa” -periaatetta. Päästökatto on EU:n päästökauppajärjestelmässä vuosittain myönnettävien päästöoikeuksien määrä koko unionissa. Tätä määrää vähennetään ajan myötä soveltamalla direktiivin 2003/87/EY (1), jäljempänä ’päästökauppadirektiivi’, 9 artiklassa vahvistettua lineaarista vähennyskerrointa. Enimmäismäärä vahvistetaan päästökauppadirektiivin 9 ja 9 a artiklan perusteella.

Komission päätöksessä C(2020) 7704 (2) vahvistetaan enimmäismäärä vuodeksi 2021 ottaen huomioon, että 1 päivästä tammikuuta 2021 alkaen päästökauppadirektiiviä sovelletaan Yhdistyneeseen kuningaskuntaan ja Yhdistyneessä kuningaskunnassa ainoastaan sähköntuotannon osalta Pohjois-Irlannissa Irlantia ja Pohjois-Irlantia koskevan erosopimuksen pöytäkirjan 9 artiklan ja liitteen 4 mukaisesti (3). Tämän seurauksena sähköntuotannosta Pohjois-Irlannissa aiheutuvat päästöt kuuluvat edelleen päästökauppadirektiivin soveltamisalaan, ja ne on sisällytettävä päästökattoon. Lisäksi komission päätöksessä otetaan huomioon lineaarisen vähennyskertoimen nostaminen 1,74 prosentista 2,2 prosenttiin vuodesta 2021 alkaen päästökauppadirektiivin 9 artiklaa muuttaneen direktiivin (EU) 2018/410 (4) mukaisesti.

Lisäksi vuoden 2021 päästökattoa määritettäessä otetaan huomioon viimeisimmät tieteelliset tiedot kasvihuonekaasujen lämmitysvaikutuksesta sekä se, että Kroatia, Ranska, Saksa, Italia, Slovenia, Espanja, Portugali ja Islanti ovat jättäneet pienet laitokset EU:n päästökauppajärjestelmän ulkopuolelle.

2.   Ilmailu

On huomattava, että komission päätöksessä C(2020) 7704 vahvistettu vuoden 2021 enimmäismäärä ei sisällä ilma-alusten käyttäjille päästökauppadirektiivin II luvun mukaisesti myönnettävien päästöoikeuksien määrää. Tämä määrä on tulosta alhaalta ylöspäin suuntautuvasta lähestymistavasta, joka alkaa ilmailun päästöoikeuksien ilmaisjaosta. Huutokaupattavien ilmailun päästöoikeuksien määrä perustuu siihen, että ilmaiseksi jaettavien päästöoikeuksien osuuden olisi oltava 82 prosenttia ja huutokaupattavien päästöoikeuksien osuuden 15 prosenttia.

Vuonna 2021 myönnettävien ilmailun päästöoikeuksien määrä lasketaan seuraavasti:

| — | Ilma-aluksen käyttäjille ilmaiseksi jaettavien päästöoikeuksien määrää on vähennetty suhteessa päästökauppadirektiivissä, sellaisena kuin se on muutettuna asetuksella (EU) N:o 421/2014 (5) ja asetuksella (EU) 2017/2392 (6), asetettuun palautusvelvoitteeseen. |
| --- | --- |

—

Ilma-aluksen käyttäjille ilmaiseksi jaettavien päästöoikeuksien määrää on vähennetty suhteessa päästökauppadirektiivissä, sellaisena kuin se on muutettuna asetuksella (EU) N:o 421/2014 (5) ja asetuksella (EU) 2017/2392 (6), asetettuun palautusvelvoitteeseen.

| — | Vuonna 2020 noin 31,1 miljoonaa päästöoikeutta (7) myönnetään ilmaiseksi ilma-aluksen käyttäjille (8) ja 7,5 miljoonaa ilmailun päästöoikeutta huutokaupataan (9). |
| --- | --- |

—

Vuonna 2020 noin 31,1 miljoonaa päästöoikeutta (7) myönnetään ilmaiseksi ilma-aluksen käyttäjille (8) ja 7,5 miljoonaa ilmailun päästöoikeutta huutokaupataan (9).

| — | Asetuksella (EU) N:o 421/2014 muutettiin päästökauppadirektiiviä siten, että siinä edellytetään, että ilmailun osalta huutokaupattavien päästöoikeuksien määrää vähennetään suhteessa vuosina 2013–2016 myönnettyjen päästöoikeuksien kokonaismäärän vähentämiseen. Asetuksessa (EU) 2017/2392 edellytettiin tämän lähestymistavan jatkamista vuosina 2017–23. |
| --- | --- |

—

Asetuksella (EU) N:o 421/2014 muutettiin päästökauppadirektiiviä siten, että siinä edellytetään, että ilmailun osalta huutokaupattavien päästöoikeuksien määrää vähennetään suhteessa vuosina 2013–2016 myönnettyjen päästöoikeuksien kokonaismäärän vähentämiseen. Asetuksessa (EU) 2017/2392 edellytettiin tämän lähestymistavan jatkamista vuosina 2017–23.

| — | Ilma-alusten käyttäjille jaettavien päästöoikeuksien määrää vähennetään 1 päivästä tammikuuta 2021 alkaen lineaarisella kertoimella, joka on 2,2 prosenttia (10). |
| --- | --- |

—

Ilma-alusten käyttäjille jaettavien päästöoikeuksien määrää vähennetään 1 päivästä tammikuuta 2021 alkaen lineaarisella kertoimella, joka on 2,2 prosenttia (10).

| — | Päästökauppadirektiiviä sovelletaan yleisesti kaikkiin lentoihin, jotka saapuvat perustamissopimuksen soveltamisalaan kuuluvalla jäsenvaltion alueella sijaitsevalle lentopaikalle tai lähtevät sieltä” (3 a artikla ja liitteessä I oleva 6 kohta), mutta siinä säädetään myös poikkeuksesta, joka koskee ”ETA:n ulkopuolisissa maissa sijaitseviin lentopaikkoihin saapuvia ja niistä lähteviä lentoja” (28 a artiklan 1 kohdan a alakohta). Tätä poikkeusta sovelletaan sellaisiin maihin suuntautuviin ja niistä lähteviin lentoihin, joiden kanssa ei ole päästy sopimukseen. Jos ei päästä sopimukseen tai tehdä muutoksia lainsäädäntöön, erosopimuksessa vahvistetun siirtymäkauden päätyttyä poikkeusta sovelletaan Yhdistyneestä kuningaskunnasta EU:hun suuntautuviin lentoihin ja päinvastoin. Näin ollen maksutta jaettavien päästöoikeuksien kokonaismäärä EU:n päästökauppajärjestelmässä vähenee vastaavasti noin kolmanneksella. |
| --- | --- |

—

Päästökauppadirektiiviä sovelletaan yleisesti kaikkiin lentoihin, jotka saapuvat perustamissopimuksen soveltamisalaan kuuluvalla jäsenvaltion alueella sijaitsevalle lentopaikalle tai lähtevät sieltä” (3 a artikla ja liitteessä I oleva 6 kohta), mutta siinä säädetään myös poikkeuksesta, joka koskee ”ETA:n ulkopuolisissa maissa sijaitseviin lentopaikkoihin saapuvia ja niistä lähteviä lentoja” (28 a artiklan 1 kohdan a alakohta). Tätä poikkeusta sovelletaan sellaisiin maihin suuntautuviin ja niistä lähteviin lentoihin, joiden kanssa ei ole päästy sopimukseen. Jos ei päästä sopimukseen tai tehdä muutoksia lainsäädäntöön, erosopimuksessa vahvistetun siirtymäkauden päätyttyä poikkeusta sovelletaan Yhdistyneestä kuningaskunnasta EU:hun suuntautuviin lentoihin ja päinvastoin. Näin ollen maksutta jaettavien päästöoikeuksien kokonaismäärä EU:n päästökauppajärjestelmässä vähenee vastaavasti noin kolmanneksella.

Tämän seurauksena vuonna 2021 EU:n päästökauppajärjestelmässä myönnettävien ilmailun päästöoikeuksien määrän odotetaan olevan noin 24,5 miljoonaa (20,7 miljoonaa ilmailun päästöoikeutta myönnetään maksutta ja 3,8 miljoonaa ilmailun päästöoikeutta huutokaupataan).

3.   Markkinavakausvaranto

Päästökauppadirektiivin soveltaminen Yhdistyneeseen kuningaskuntaan ja Yhdistyneessä kuningaskunnassa Irlantia/Pohjois-Irlantia koskevan pöytäkirjan perusteella 1 päivästä tammikuuta 2021 alkaen vaikuttaa päätöksellä (EU) 2015/1814 (11), jäljempänä ’markkinavakausvarantoa koskeva päätös’, perustettuun markkinavakausvarantoon.

Markkinavakausvarantoa koskevan päätöksen 1 artiklan 5 kohdan mukaan vähennetään tietty prosenttimäärä kunakin vuonna 1 päivän syyskuuta ja 31 päivän elokuuta välisenä aikana jäsenvaltioissa huutokaupattavien päästöoikeuksien kokonaismäärästä ja tämä määrä lisätään markkinavakausvarantoon. Tätä varten komissio julkaisee kunakin vuonna liikkeeseen laskettujen päästöoikeuksien kokonaismäärän seuraavan vuoden 15 päivään toukokuuta mennessä. Komissio julkaisi tiedonannossa C(2020) 2835 (12) vuonna 2019 liikkeeseen laskettujen päästöoikeuksien kokonaismäärän. Kyseisessä tiedonannossa vahvistetaan määrä, joka on vähennettävä jäsenvaltioiden ja Yhdistyneen kuningaskunnan huutokaupattavista määristä niiden huutokauppaosuuksien perusteella 1 päivän syyskuuta 2020 ja 31 päivän elokuuta 2021 välisenä aikana ja lisättävä markkinavakausvarantoon.

Kun tiedonanto C(2020) 2835 julkaistiin, päästökauppadirektiiviä sovellettiin täysimääräisesti Yhdistyneeseen kuningaskuntaan ja Yhdistyneessä kuningaskunnassa. Päästökauppadirektiiviä sovelletaan kuitenkin 1 päivästä tammikuuta 2021 alkaen Yhdistyneeseen kuningaskuntaan ja Yhdistyneessä kuningaskunnassa Irlantia/Pohjois-Irlantia koskevan pöytäkirjan perusteella. Tämän seurauksena Yhdistyneen kuningaskunnan huutokaupattava osuus rajoittuu sähköntuotannosta Pohjois-Irlannissa aiheutuvien kasvihuonekaasupäästöjen tasoon päästökauppadirektiivin 10 artiklan 2 kohdan mukaisesti. Näin ollen niiden päästöoikeuksien määrän, jotka vähennetään Yhdistyneen kuningaskunnanhuutokaupattavasta määrästä ja jotka otetaan markkinavakausvarantoon 1 päivän tammikuuta 2021 ja 31 päivän elokuuta 2021 välisenä aikana ja sen jälkeen, on perustuttava tähän uuteen huutokaupattavaan osuuteen. Jäsenvaltioiden huutokaupattavista määristä 1 päivän tammikuuta 2021 ja 31 päivän elokuuta 2021 välisenä aikana vähennettävien ja markkinavakausvarantoon lisättävien päästöoikeuksien määrä on edelleen sama kuin tiedonannossa C(2020) 2835. Näin ollen markkinavakausvarantoon 1 päivän syyskuuta 2020 ja 31 päivän elokuuta 2021 välisenä aikana lisättävien päästöoikeuksien kokonaismäärä on 307 663 518.

Markkinavakausvarantoon 1 päivän tammikuuta 2021 ja 31 päivän elokuuta 2021 välisenä aikana lisättävään määrään vaikuttavat jäsenvaltioiden osuudet ovat ne, joita sovelletaan tammikuussa 2021 alkavaa jaksoa koskevien sääntöjen mukaisesti (ks. Markkinavakausvarantoa koskevan päätöksen 1 artiklan 5 kohta yhdessä päästökauppadirektiivin 10 artiklan 2 kohdan kanssa, sellaisena kuin sitä sovelletaan vuodesta 2021 alkaen).

---

(1)  Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta (EUVL L 275, 25.10.2003, s. 32).

(2)  Komission päätös (EU) 2020/1722, annettu 16 päivänä marraskuuta 2020, EU:n päästökauppajärjestelmässä koko unionille vuotta 2021 varten myönnettävien päästöoikeuksien lukumäärästä, tiedoksiannettu numerolla C(2020) 7704 (EUVL L 386, 18.11.2020, s. 26).

(3)  Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä (EUVL L 29, 31.1.2020, s. 7).

(4)  Euroopan parlamentin ja neuvoston direktiivi (EU) 2018/410, annettu 14 päivänä maaliskuuta 2018, direktiivin 2003/87/EY muuttamisesta kustannustehokkaiden päästövähennysten ja vähähiilisyyttä edistävien investointien edistämiseksi sekä päätöksen (EU) 2015/1814 muuttamisesta (EUVL L 76, 19.3.2018, s. 3).

(5)  Euroopan parlamentin ja neuvoston asetus (EU) N:o 421/2014, annettu 16 päivänä huhtikuuta 2014, kasvihuonekaasujen päästöoikeuksien kaupan järjestelmän toteuttamisesta yhteisössä annetun direktiivin 2003/87/EY muuttamisesta, jotta voidaan ottaa huomioon yksittäisen maailmanlaajuisen markkinaperusteisen toimenpiteen soveltamisesta kansainvälisen ilmailun päästöihin tehtävän kansainvälisen sopimuksen täytäntöönpano vuoteen 2020 mennessä (EUVL L 129, 30.4.2014, s. 1).

(6)  Euroopan parlamentin ja neuvoston asetus (EU) 2017/2392, annettu 13 päivänä joulukuuta 2017, direktiivin 2003/87/EY muuttamisesta voimassa olevan ilmailutoimintaa koskevan rajoitetun soveltamisen jatkamiseksi ja maailmanlaajuisen markkinaperusteisen toimenpiteen vuonna 2021 alkavan täytäntöönpanon valmistelemiseksi (EUVL L 350, 29.12.2017, s.7).

(7)  Tämä määrä sisältää 0,7 miljoonaa päästöoikeutta, jotka vastaavat lähteviä lentoja Sveitsiin, EU:n ja Sveitsin päästökauppajärjestelmien välisen yhteyden vuoksi, sekä päästöoikeuksia, jotka on myönnetty päästökauppadirektiivin 3 f artiklan mukaisesti (erityisvaranto).

(8)  Asetuksen N:o 389/2013 ja erityisesti sen 10 artiklan mukaan sellaisten ilma-aluksen käyttäjän tilit, jotka eivät enää harjoita päästökauppajärjestelmään kuuluvia lentoja, asetetaan poissuljettuun tilaan, eikä tällaiselta tililtä voida käynnistää prosesseja muutoin kuin sellaisen kauden osalta, jonka aikana tilin tilana ei ollut poissuljettu. Ilma-aluksen käyttäjien toiminnan lopettamisen vuoksi maksutta jaettavien päästöoikeuksien vuotuinen määrä vuonna 2019 on 4,2 miljoonaa pienempi kuin vuonna 2013.

(9)  Tämä määrä sisältää 0,8 miljoonaa Yhdistyneelle kuningaskunnalle myönnettyä ilmailun päästöoikeutta, jotka vastaavat vuotta 2019, koska Yhdistyneeseen kuningaskuntaan liittyneet prosessit keskeytettiin kyseisenä vuonna.

(10)  Direktiivin 2003/87/EY 12 artiklan 3 kohta, sellaisena kuin se on muutettuna asetuksen (EU) 2017/2392 1 artiklan 4 kohdalla.

(11)  Euroopan parlamentin ja neuvoston päätös (EU) 2015/1814, annettu 6 päivänä lokakuuta 2015, markkinavakausvarannon perustamisesta unionin kasvihuonekaasupäästöjen kauppajärjestelmään, sen toiminnasta sekä direktiivin 2003/87/EY muuttamisesta (EUVL L 264, 9.10.2015, s. 1).

(12)  Komission tiedonanto C(2020) 2835. Liikkeeseen laskettujen päästöoikeuksien kokonaismäärän vuonna 2019 julkaiseminen direktiivillä 2003/87/EY perustettuun Euroopan unionin päästökauppajärjestelmään liittyvän markkinavakausvarannon tarkoituksia varten (OJ C 164, 13.5.2020, p. 17).

---